6Ǎ Zāmbá wama, Zambá ńkode, kodége ma áwū məkǐ, nə́ oyə́m wáma ó lɛ̂ sósōō woe. 17Ǎ Ǹtondôbə, yáigi ma biyé bí anyu, anyu dámā lə́ yédán olugú woe. 18Mətúnuŋa mə́bēn mânyə̌b kig wa á ńnə̄m, tɔ̌ kig mə túni wa mim̀kpə́l biyə́m, wǎyǐ kig yə́bə. 19Mə́túnuŋa máyəb Zambá á ńnə̄m mə́ nə fɔ́ɔ́ hə ńsísīm yā ó nə́ ǹdzugán, ǎ Zāmbá, wǎbɛ̌n kig ńsísīm yā ó nə́ ǹdzugán ai ǹkɔgán. 20Áfū ńnə́m dóe, bɔ̌ Síon m̀bəŋ, dúgân lóŋ Yērúzalɛm á mim̀fim míé. 21Éyɔŋ tē hḿ mə́túnuŋa bə́ ngátil máyi wa nyəb á ńnə̄m, mim̀kpə́l bíyə́m ai bifái ǹgúmā ǹgúmā. Éyɔŋ tē hḿ báyi wa túnī bitɔŋ bə́yóm bə́ nyag álatâr woe á yōb. [1] Mǎn élé te a nə dzwé á fulaǹsí naa “hysope”.